Berliini, natsi-Saksan pääkaupunki ja Hitlerin vallan ydin-
-jota Führer suunnittelee keskukseksi-
-Roomaakin loisteliaammalle valtakunnalle.
Hitler piti itseään arkkitehtina.
Sitten venäläiset saapuvat.
Hitlerin on varustettava Berliini taistelua varten.
Järeimmät mahdolliset tykit piti saada kaupungin kattojen ylle.
Kaupungista tulee linnake.
Sen ytimessä on raudanluja Führerbunker.
Siellä Hitler aikoi käydä viimeisen taistelunsa.
Miljoona venäläistä-
-viisi puolustusvyöhykettä. Pelissä on koko maailman tulevaisuus.
Tämä on tarina linnakkeesta nimeltä Berliini.
Toisen maailmansodan rakennusprojektit-
-jotka Hitler määräsi takaamaan maailmanherruutensa.
Ne ovat synkkiä muistutuksia Führerin fanaattisista päämääristä.
Nämä ovat natsien megarakennelmien salaisuudet.
28.4.1945-
-puna-armeijan tankit vyöryvät läpi raunioituneen Berliinin.
Saksalaiset, joista monet ovat lapsia, odottavat-
-ja valmistautuvat puolustautumaan.
18-vuotias Dieter Borkowski todistaa tapahtumia omin silmin.
Pitkin kaupunkia on muistoja natsien pääkaupungin viimeisistä päivistä.
Historioitsija Michael Dempsey-
-on koonnut todisteita monta vuotta.
Berliinin taistelun mittasuhteita on vaikea käsittää.
Yli miljoona puna-armeijan sotilasta tuli kaupunkiin.
Puolustajia oli alle 100 000.
Berliinin taistelun suuruutta ja kiihkeyttä-
-ei uskoisi ilman todisteita.
Kymmenen vuotta aiemmin vuonna 1935-
-kaupunki näytti erilaiselta.
Berliini oli natsien vallan keskus-
-maailmankaupunki ja Euroopan tärkeimpiä kulttuurikaupunkeja.
Hitlerillä ja pääarkkitehti Albert Speerillä oli suuret suunnitelmat.
Berliinin profiili aiottiin muuttaa.
Adolf Hitler näki itsensä taiteilijana ja myös arkkitehtina-
-kulttuurisesti lahjakkaana miehenä.
Valtavia hallintorakennuksia, lentokenttiä ja stadioneja.
Kaikkia esiteltiin maailmalle vuoden 1936 olympialaisissa.
Hitler halusi tehdä pääkaupungista-
-keskuksen tuhatvuotiselle valtakunnalle-
-joka olisi yhtä suuri ja pitkäikäinen kuin Rooma.
Hitler suunnitteli uuteen Berliiniin valtavia kupoleja, leveitä katuja-
-ja näyttäviä julkisivuja.
Suunnitelma kuvasti saksalaista psyykeä.
Hitler luo perustan valtakunnalleen-
-valloittamalla laajoja alueita Euroopasta.
Vuonna 1944 britit ja amerikkalaiset nousevat maihin Ranskassa-
-ja hyökkäävät Saksaan lännestä.
Idässä venäläiset hyökkäävät Stalingradin suunnasta.
He ylittävät Oderin ja pääsevät 48 kilometrin päähän Berliinistä.
Liittoutuneet ovat päättämäisillään sodan Euroopassa.
Taistelu tällä joella voi ratkaista Saksan kohtalon.
Saatte käyttöönne viimeiset aseemme.
Teidän on taisteltava hurjasti pysäyttääksenne venäläiset.
Hitler ei suostu antautumaan.
Hän oli äärimmäisyyksien mies.
Joko tuhatvuotinen valtakunta tai totaalinen romahdus.
Hän ei nähnyt mitään välimuotoja.
Führer toivoo, että joku hänen ihmeaseistaan kääntäisi sodan.
Hän valmistautuu taistelemaan Berliinissä.
Varustukset tehdään betonista ja teräksestä.
Hitler määrää kaikki saksalaiset taistelemaan loppuun asti.
Berliinistä tuli linnake. Olihan se pääkaupunki.
Hitler kävi siellä viimeiseen taisteluun.
Hitler suunnittelee Berliinin ympärille viisi puolustuslinjaa.
Ensimmäinen este on 59 kilometrin linja panssarivaunuansoja.
Kaupunkia suojaa ulompi kehä ja Teltowin kanava-
-ja sisempi kehä, johon kuuluu Tempelhofin lentokenttä.
Kaupungissa on kolme valtavaa Flak-tornia.
Kaupungin ytimessä on vielä kanavia-
-ja sisempi linnake.
Täällä on valtiopäivätalo ja Hitlerin bunkkeri.
Tämä parkkipaikka on Berliinin keskellä.
Paikka on erityisen kiinnostava-
-koska Hitlerin bunkkeri sijaitsi tällä paikalla.
Kahdeksan metrin syvyydessä on kuuluisan Führerbunkerin rauniot.
Sodan jälkeen bunkkeri yritettiin tuhota-
-ettei siitä olisi tullut kulttikohdetta.
Bunkkeri oli liian vahva hävitettäväksi.
Vasta vuonna 1988-
-betonikuoren kansi tuhottiin puolen vuoden aikana.
Bunkkerin rakennustyö ja Berliinin linnoittaminen-
-aloitetaan, kun liittoutuneet pommittavat Berliiniä.
Führer ei enää tunne olevansa turvassa.
Hitlerillä oli pakonomainen tarve pysyä suojassa.
Hän oli kokenut ensimmäisen maailmansodan.
Moni sen sodan kokenut tunsi olonsa turvalliseksi vain maan alla.
Führerbunker rakennetaan syvälle valtakunnankanslian puutarhan alle.
Kahdessa tasossa on 30 huonetta.
Hitlerin huone on vahvimmin suojatulla, syvimmällä tasolla.
Zossenissa, 40 kilometriä etelään Berliinistä-
-on toisen natsien rakennelman rauniot.
Raunioista saa hyvän kuvan Hitlerin bunkkerista.
Panssarikomppaniaa johtanut Nigel Dunkley-
-on Berliinin taistelun asiantuntija.
Tämä on Zossen/Wünsdorf-bunkkerikompleksi.
Tämän kompleksin rakensi sama firma, joka rakensi Führerbunkerin.
Tämä on Berliinin alueella viimeinen paikka-
-joka vastaa rakenteeltaan ja tunnelmaltaan Hitlerin bunkkeria.
Bunkkerit levittäytyvät lähes 5 000 neliömetrin alueelle.
Tämä oli armeijan viestintäyhteyksien keskus-
-natsien vastine Pentagonille.
Ilmahyökkäyksien varalta bunkkeri rakennettiin 11 metrin syvyyteen-
-ja siihen rakennettiin murtamaton katto, jollaisen Hitlerkin halusi.
Tässä on kolmen metrin kerros teräsbetonia.
Hitlerin bunkkerin päällä oli 4,5 kerros teräsbetonia-
-jonka piti suojata häntä-
-hyökkääjän kaikilta aseilta.
Hitlerin bunkkeri on linnakkeen keskellä-
-veden ympäröimänä kuin keskiaikainen linna.
Spreejoki ja Landwehrin kanava ympäröivät linnaketta.
Flak-tornit muodostavat seuraavan linjan.
Ne ovat 50 metriä korkeita.
Jokaisessa on 20 ilmatorjuntatykkiä.
Torneista on jäljellä vain yksi ja pääsyä sinne on rajoitettu.
Opas Sion Davies tuntee tornien rakenteet.
Tornista on jäljellä enää tämä pohjoinen sivusta.
Tästä saa hyvän kuvan rakennuksen mittasuhteista.
Torneista tulee pian Berliinin tärkeimpiä puolustusrakennelmia.
Niitä aletaan rakentaa, kun liittoutuneet aloittavat pommitukset.
Kun britit aloittivat pommitukset, puolustus oli köykäinen.
Natsit eivät olleet uskoneet-
-että britit tai ketkään muutkaan voisivat pudottaa pommeja Saksaan.
Hitlerin on suojattava Berliini-
-turvatakseen se valtakuntansa pääkaupunkina.
Natsit alkoivat välittömästi rakentaa-
-pommisuojia ja linnakkeita-
-suojatakseen kaupunkia pommituksilta.
Hitler suunnitteli rakennelmia.
Flak-torni on Hitlerin idea.
Hän valitsee hankkeen johtoon suosikkiarkkitehtinsa-
-Albert Speerin.
Tällaisina näen uudet Flak-tornit.
Onko suunnitelma toteutettavissa?
Totta kai. Ne ovat valloittamattomia.
Ne suojaavat kaupunkia vuosisatoja.
Speer oli kiinnostava henkilö.
Hän kannatti Hitlerin ja natsien suunnitelmia-
-mutta hän oli erittäin lahjakas, fiksu ja motivoitunut ihminen.
Torniin tarvitaan yli satatuhatta tonnia teräsbetonia.
Kaupunkiin tuodaan päivittäin 3 700 tonnia betonia torneja varten.
Junien aikatauluja muutetaan-
-toimitusvarmuuden takaamiseksi.
Valtavat tornit saadaan rakennettua kahdeksassa kuukaudessa.
Flak-tornien avulla saksalaiset saivat järeimmät tykkinsä-
-kattojen yläpuolelle-
-josta voi ampua esteettömästi.
Tykkitorneja on neljä.
Jokaisessa on kaksi 128-millistä Flak-tykkiä-
-jotka suunniteltiin pudottamaan liittoutuneiden pommikoneita.
Kun venäläiset hyökkäävät, tykit suunnataan kohti katuja.
Yksi Flak-tornin tykkimiehistä on 18-vuotias Dieter Borkowski.
Hän piti päiväkirjaa kokemuksistaan.
-Huomio! -Heil Hitler!
Vuoteen 1945 mennessä-
-pääkaupunkia suojaa paljon Dieterin kaltaisia kokemattomia nuorukaisia.
Voinko auttaa?
Hakisin viikonloppuvapaata. Haluaisin käydä äitini luona.
-Kertoisitko nimesi. -Dieter Borkowski.
Samanlainen nimi kuin minulla. Minun nimeni on Inge Dombrowski.
-Mistä olet kotoisin? -Berliinistä.
Natsi-Saksa on ainut todellisuus 18-vuotiaalle Dieterille.
Hän puolustaa pian perhettään, johtajaansa ja kotimaataan.
Helmikuu 1945.
Oderjoella venäläiset valmistelevat hyökkäystä Berliiniin.
He saavat vahvistuksia Neuvostoliitosta.
Liittoutuneet lähettävät koneita-
-pommittamaan Berliiniä ja tasoittamaan tietä venäläisille.
Täältä näkee koko Berliinin pohjoisen sivustan.
Ilmatorjuntatykit saattoi helposti-
-kääntää kaikkiin suuntiin-
-joista vihollisen pommikoneet lähestyivät.
Flak-torneissa it-joukot yrittävät pudottaa liittoutuneiden koneita.
Tykeillä, joiden kantama on 13 kilometriä-
-voi puolustautua kaikkiin ilmansuuntiin.
Tykkien voima piti ottaa huomioon rakennusten suunnittelussa.
Jokainen laukaus sai aikaan 40 tonnin paineen-
-joka kohdistui suoraan alaspäin.
Liittoutuneet saavat useita täysosumia torneihin.
Speerin suunnittelemat rakennukset kestävät.
Teräsbetonia on niin paljon, ettei torneja voi tuhota.
Sascha Kiel on vastuussa Flak-tornien jäänteistä.
Tästä näkee hyvin, kuinka paksu seinä oli.
Tässä on kaksi metriä teräsbetonia. Seison seinän sisällä.
Katossa oli yli neljän metrin kerros teräsbetonia.
Liittoutuneet pommittavat armottomasti.
Kaupunkilaiset hakevat suojaa Flak-torneista.
Jokaiseen ahtautuu yli 15 000 ihmistä.
Hitler pyrkii myös suojaan.
Hänen on pakko siirtää komentokeskus maan alle-
-bunkkerinsa suojaan.
Hitler oli päättänyt taistella loppuun asti.
Hän aikoi olla bunkkerissaan katkeraan loppuun saakka.
Natsijohtajat pääsevät myös muihin erityisiin pommisuojiin.
Tämä on Luftschutzraum-
-suoja ilmahyökkäysten varalta.
Tämä on varsin pieni suoja.
Mutta tämä oli varmasti täpötäynnä etenkin sodan loppuvaiheissa.
Seinille on maalattu koomisia kuvia.
Ne tuovat hieman kodikkuutta.
Pommitusten jälkeen asukkaat tulevat ulos-
-ja näkevät, että kaupunki on pommitettu maan tasalle.
Kuvissa Berliinistä keväältä 1945-
-näkymä on kuin apokalypsin jäljiltä.
Rakennukset ovat raunioina eikä ehjiä ikkunalaseja näy missään.
Soraa on kaikkialla. Kaduilla lojuu riutuneita-
-nälkiintyneitä ihmisiä.
Taudit riehuvat ja kaduilla on ulosteita.
Kaupunki oli tuusan nuuskana-
-ennen kuin venäläiset olivat edes tykinkantaman päässä.
Berliiniläiset pelkäävät venäläisiä.
Puna-armeijalla on hurja maine.
Aiemmin saksalaiset olivat päässeet Moskovan porteille asti-
-ja kukistaneet vastustuksen julmasti.
Kun sotaonni kääntyi-
-venäläiset taistelivat tiensä Berliinin liepeille asti-
-mielissään vain yksi asia.
Venäläiset olivat sotineet armottomasti-
-Stalingradista aina Berliinin porteille asti.
He olivat nähneet, mitä saksalaiset olivat tehneet-
-edetessään natsien valloittamien alueiden läpi.
He tulivat Berliiniin kostonhimoisina.
Kaupunkiin saapuu pakolaisia idästä.
He kertovat kaupunkilaisille, mitä on odotettavissa.
Hiljaa!
-Mitä hän sanoi? -Ei mitään.
Älkää valehdelko!
Hän sanoi, että kun venäläiset tulevat-
-he vievät meidät Siperian kaivoksiin.
Naisistamme tehdään prostituoituja.
Maaliskuu 1945.
Oltuaan Oderilla kaksi kuukautta-
-venäläiset ovat koonneet hyökkäystä varten seitsemän miljoonaa ammusta.
Lännessä liittoutuneet ovat ylittäneet Reinin.
Vastoin kenraaliensa neuvoja-
-Hitler on päättänyt puolustautua vaikka ilman ihmeaseitaan.
Albert Speer sanoi Hitlerille-
-että teollisuutta piti suojella tappion jälkeistä aikaa varten.
Hitler vastasi, että tappiota ei tule.
Seuraavana päivänä hän määräsi poltetun maan taktiikan.
Berliiniin ei saisi jättää mitään arvokasta.
Vihollinen jättää vetäytyessään vain poltettua maata-
-eikä piittaa kansastamme.
Kaikki, mistä vihollinen voi hyötyä, on tuhottava.
Mitään ei jätetä!
Yllättäen Hitler ehdottaa-
-tehtaiden, strategisten rautateiden ja muinaisten siltojen tuhoamista.
Arvokkaiden rakennusten tuhoaminen kauhistuttaa pääarkkitehtia.
Tässä vaiheessa sotaa ei ole järkeä ryhtyä tuhoamishankkeisiin-
-jotka uhkaavat koko kansakuntaa.
Venäläisille ei saa jättää mitään.
Pitääkö kaikki tuhota?
Jos voisit vain uskoa voittoon, kaikki kääntyisi parhain päin.
Uskotko sinä?
En voi hyvällä tahdollakaan uskoa siihen.
En halua olla sika-
-ja kertoa uskovani voittoon, kun en siihen usko.
Saat vuorokauden aikaa miettiä vastaustasi uudelleen.
30.3.1945-
-Albert Speer taipuu Hitlerin tahtoon.
Hän aloittaa natsien teollisuuslaitosten hävittämisen.
Venäläiset ovat Oderin länsirannalla 48 kilometrin päässä-
-16 kilometriä Seelowin kukkuloiden puolustuslinjasta-
-valmiina hyökkäykseen.
Venäläisillä on 41 raskasta panssaridivisioonaa-
-ja yli 9 000 rynnäkkötykkiä.
Venäläiset halusivat kymmenkertaisen ylivoiman-
-mieluiten 40-kertaisen ylivoiman päähyökkäykseen.
Ylivoiman piti olla murskaava.
Miljoona venäläistä sotilasta, 2 500 tankkia ja 1 500 raketinheitintä.
Hitlerin kenraalit tietävät voimasuhteet.
Führer ei kallista korvaansa heidän huolilleen.
Väittävät, ettemme muka voi voittaa. Uskomatonta.
Venäläiset on pysäytettävä Oderille.
50 kilometrin pituinen alue Oderin ja Berliinin välissä on avomaastoa.
Oder oli viimeinen puolustuslinja ennen Berliiniä-
-ja kolmannen valtakunnan ydintä.
Saksalaiset tietävät, että ainut keino pidätellä puna-armeijaa-
-on hyödyntää maastoa Oderin ja pääkaupungin välissä.
Olemme Seelowin kukkuloilla.
Tämä on viimeinen korkeampi piste ennen kaupunkia.
Tämä oli paras paikka puolustusasemille.
Kukkuloilta saksalaiset näkevät venäläisten 2 500 tankkia.
Saksalaisten on tuhottava tankkeja tasoittaakseen asetelmia.
He hyödyntävät maaseudun ominaisuuksia.
Saksalaiset hyödynsivät kasteluojia-
-ja tekivät niistä panssariesteitä.
Ojan on oltava leveämpi kuin tankki on pitkä-
-jottei tankki ylittäisi ojaa.
Ojan reunan kaltevuus on 70 astetta-
-niin että tankki ajaa suoraan ansaan.
Pioneerien piti rakentaa siltoja.
Tankit joutuivat pysähtymään.
Paikallaan seisova tankki on helpompi maali.
Esteiden ympärille voi tuoda panssarintorjuntatykkejä.
Saksalaiset kaivavat yli 58 kilometriä juoksuhautoja ja ojia-
-kukkuloiden puolustamiseksi.
Viimeinen taistelu, taistelu Berliinistä-
-alkaa 16.4.1945 kello 3.00.
Auringon noustessa venäläisten tankit ja jalkaväki käyvät hyökkäykseen.
Venäläisillä oli kiire.
He halusivat päästä Berliiniin mahdollisimman pian.
Ensimmäisen päivän jälkeen-
-venäläiset eivät ole vallanneet Seelowin kukkuloita.
Venäläiset havaitsivat, että puolustus oli järeämpi-
-kuin he olivat kuvitelleet.
Kymmenkertaisesta alivoimasta huolimatta-
-saksalaiset pidättelevät puna-armeijaa neljä päivää.
Saksalaisten kekseliäisyys-
-ja päättäväisyys riittivät vain tiettyyn pisteeseen asti.
Oli vain ajan kysymys-
-milloin venäläisten miesylivoima ja päättäväisyys kääntäisivät taistelun.
Ojien yli saadaan vähitellen rakennettua sillat.
19.4. puna-armeija valtaa Seelowin kukkulat.
He ovat menettäneet yli 30 000 miestä ja 700 tankkia-
-mutta lähestyvät Berliiniä.
Führerbunkerissa Hitler juhlii 56. syntymäpäiväänsä.
Viimeisessä julkisessa esiintymisessään-
-hän tervehtii nuorukaisia, jotka selvisivät Seelowin taistelusta.
Adolf Hitler onnitteli poikia-
-ja myönsi heille kunniamerkkejä.
He saivat rautaristejä kohdattuaan venäläisten tankkeja.
Yli 2 000 puna-armeijan tankkia lähestyy ulointa puolustuslinjaa.
Natsit puolustautuvat uudenlaisella aseella-
-kevyellä kertasingolla Panzerfaustilla.
Pitäkää se alhaalla, senkin tollo.
Minä näytän.
Ammus läpäisee lähes 10 sentin paksuisen panssarin-
-sadan metrin päästä.
Panssarinyrkki oli edistyksellinen ase.
Se oli yksinkertainen ase. Sen saattoi antaa minkä ikäiselle vain.
Ase oli helppo laukaista, koska se oli rekyylitön.
Jos pääsee tarpeeksi lähelle tankkia, voi olla varma-
-että taistelukärki tehoaa.
Kaupungissa nuoret ja vanhat harjoittelevat uuden aseen käyttöä.
Taidot joutuvat pian koetukselle.
Puna-armeija pääsee Teltowin kanavalle.
25.4. puna-armeija ylitti tämän kanavan.
He pääsivät yli kumiveneillä-
-saivat sillanpääaseman ja toivat kanavalle proomuja.
Ponttonisiltojen avulla tuotiin lisää jalkaväkeä-
-ja lisää panssarivaunuja.
Puna-armeija eteni nopeasti-
-kohti sisempää puolustuslinjaa.
Teltowin kanavan puolustuslinja murenee neljässä päivässä.
Puna-armeija on alle kuuden kilometrin päässä Führerbunkerista.
Hitlerin kenraalit haluavat paeta ja Hitler on raivoissaan.
Olette kaikki pelkureita.
Näen ympärilläni vain epälojaaliutta.
Te kenraalini olette vastustaneet minua vuosia.
Vuosia!
Olette pettureita!
En voi enää johtaa teitä.
Käskyni menevät vain hukkaan.
Hyvät herrat-
-jos uskotte, että jätän Berliinin-
-erehdytte pahan kerran.
Ammun mieluummin kuulan kallooni.
Hitler ei aio paeta.
Hän uskoo, etteivät venäläiset valloita Berliinin linnaketta.
Puna-armeija on saavuttanut yhden järeimmin linnoitetuista kohteista:
Tempelhofin lentokentän.
Lentokenttä oli komentopaikka. Siellä oli ruokaa ja aseita.
Kaikki, mitä puolustajat tarvitsivat, keskitettiin-
-tähän linnakkeeseen linnakkeen sisällä.
Lentokenttä on arvokas valloitus.
He tarvitsevat lentokentän huoltaakseen väsyneitä joukkojaan.
Saksalaiset ovat tehneet lentokentästä linnakkeen.
Takanani olevassa rakennuksessa oli torneja. Se oli kuin linna.
Se oli kuin Kiinanmuuri.
Mataliin torneihin sai tykkejä.
Tämä oli kuin korkeuksissa oleva taisteluhauta.
Näköesteen taakse voitiin sijoittaa tykkejä.
Saksalaiset saattoivat ampua tavallista korkeammalta.
Taistelu on kiihkeä.
Taistelun jälkiä näkee yhä tunneleissa Tempelhofin alla.
Tunnelma oli varmasti sekava.
Huutoja ja käskyjä kuului kaikkialta-
-sähköt katkeilivat-
-ja ilma oli sakeana savusta ja pölystä.
Lopulta puna-armeija ratkaisee taistelun miesylivoimansa avulla.
27.4. Tempelhof on puna-armeijan hallussa.
Voitto on strategisesti erittäin merkittävä.
36 tuntia siitä, kun taistelu taukosi tällä paikalla-
-tänne laskeutui puna-armeijan koneita-
-hakemaan haavoittuneita ja tuomaan varusteita.
Kentälle laskeutui hävittäjiä.
Puna-armeija jatkaa uusin voimin.
He kohtaavat kiivasta vastarintaa viimeisiltä puolustajilta.
Berliiniin on ammuttu yli kaksi miljoonaa ammusta.
Romusta muodostuu luonnollisia barrikadeja tankkeja vastaan.
Mitä sekavampi tilanne tankille, sitä helpompi minun on-
-iskeä tankkiin lähietäisyydeltä-
-ja tuhota torni ja panssarivaunun tykki.
Venäläiset tankit ovat pulassa-
-kun nuoret saksalaiset iskevät panssarinyrkeillä.
Tunti tunnilta puna-armeija pääsee lähemmäs Führerbunkeria ja Hitleriä.
Pakenevat berliiniläiset-
-hakevat turvaa Flak-torneista.
Torneihin olisi saanut päästää 15 000 siviiliä.
Siis "olisi saanut".
Tiedämme, että torneihin ahtautui-
-jopa neljä kertaa sallittua enemmän siviilejä.
Jokaiseen torniin ahtautuu jopa 60 000 ihmistä.
He luottavat betonivarustuksiin.
Ulkona venäläiset moukaroivat täysillä viimeisiä varustuksia.
Venäläiset tankit olivat tuolla 300 metrin päässä.
Ne yrittivät puhkaista kolme metriä paksua teräsbetoniseinää.
Ne eivät onnistuneet.
Vaikka puna-armeija kohdistaa kaiken voimansa torneihin-
-ne ovat yhä pystyssä.
He eivät voineet pysäyttää venäläisiä muualla.
Venäläiset saattoivat odotella rauhassa.
Saksalaisten olisi luovutettava.
Venäläiset jättävät tornit ja suuntaavat kohti Hitlerin bunkkeria.
Seuraava puolustuslinja on vesi linnakkeen ympärillä.
Saksalaiset ovat räjäyttäneet sillat-
-yhtä lukuun ottamatta.
Ulompi ja sisempi puolustuslinja oli murrettu.
Saksalaiset puolustivat nyt sisintä linnakettaan-
-joka sijaitsi vastarannalla.
Saksalaiset eivät olleet saaneet tuhottua Moltken siltaa.
Silta on viimeinen tärkeä puolustusasema-
-puna-armeijan ja Hitlerin bunkkerin välissä.
28.4.1945.
Illalla venäläiset hyökkäävät kohti linnaketta.
Jos puna-armeija valtaa Moltken sillan, kaupunki on valloitettu.
Saksalaiset puolustivat siltaa kiivaasti.
Mitä lähempänä linnaketta oltiin-
-sitä fanaattisemmin sotilaat taistelivat.
Sillan pitäminen on natsien viimeinen toivo.
Jos venäläiset ylittävät joen, he ovat lähellä suurinta saalista:
Hitleriä ja hänen bunkkeriaan.
Venäläiset halusivat saada Hitlerin ruumiin näytille.
He olivat taistelleet ankarasti-
-Hitlerin diktatuuria vastaan.
Silta on vallattu keskiyöhön mennessä.
Venäläiset ovat saavuttaneet linnakkeen.
Hitleriä suojaa enää Führerbunker.
Hitler toteuttaa viimeisen suunnitelmansa.
29.4. hän avioituu rakastajattarensa Eva Braunin kanssa-
-palkiten tämän uskollisuuden.
30.4. noin kello 15.30-
-hän tekee itsemurhan Eva Braunin kanssa bunkkerissa.
Hitler tiesi Mussolinista.
Mussolinin päälle oli virtsattu. Hänet oli hirtetty keskusaukiolla.
Hitler käski polttaa ruumiinsa välttääkseen saman kohtalon.
Hitlerin päämajasta ilmoitetaan-
-että johtajamme Adolf Hitler on tänä iltapäivänä-
-komentopaikassaan valtiopäivätalossa-
-taistellessaan viimeiseen asti bolsevismia vastaan-
-kaatunut Saksan puolesta.
Berliiniläiset kokivat-
-että heidät oli pettänyt-
-mies, joka julistautui johtajaksi-
-ja kansakunnan isäksi.
Flak-tornista Dieter löytää ruumiita.
Lähes 4 000 berliiniläistä tekee mieluummin itsemurhan-
-kuin antautuu venäläisille.
Kersantti.
Oletko nähnyt Inge Dobrowskia?
Hän on kuollut. Luutnantti Seidler ampui hänet.
Venäläiset ovat valtiopäivätalon edustalla.
Kolme hyökkäystä torjutaan ja venäläisiä kaatuu paljon.
Heidän on räjäytettävä tiensä rakennukseen-
-ja taisteltava mies miestä vastaan.
30. huhtikuuta 1945 kello 22.40-
-Neuvostoliiton lippu nostettiin salkoon.
Se tarkoitti, että jokainen saksalaisten puolustuslinja-
-oli murrettu hyökkäyksessä.
Natsi-Saksa oli todistettavasti lyöty-
-ja sota Euroopassa päättyi.
Muutamaa vuotta aiemmin arvostettu kaupunki-
-on sorakasoina.
Seitsemän tuntia Hitlerin itsemurhasta Berliini on vallattu.
Neljäsosa Berliinistä oli raunioina.
500 000 asuntoa oli tuhoutunut.
Infrastruktuuri oli hävitetty. Puhdasta juomavettä ei ollut.
Naiset pakotettiin orjatyöhön-
-nostamaan kiviä soran seasta ja siivoamaan katuja.
Löyhkä oli kauhea.
Mätänevät ruumiit haisivat sorakasojen alla.
Venäläiset menettivät yli 80 000 miestä Berliinin taistelussa.
Saksalaisia kaatui kaksinkertainen määrä.
Olisi hyvä muistaa, ettei Berliinin taistelua olisi pitänyt käydä-
-ja että se käytiin vain siksi-
-että Adolf Hitler, joka olisi voinut antautua, ei tehnyt niin.
Berliini ja moni muu alue uhrattiin hänen egonsa alttarille.
Albert Speer istuu vankilassa 20 vuotta sotarikoksista.
Vapauduttuaan vuonna 1966-
-hän kirjoittaa kokemuksistaan kolmannen valtakunnan arkkitehtina.
Dieter opiskelee historiaa ja hänestä tulee journalisti.
Hän kuolee luonnollisista syistä vuonna 2000 71-vuotiaana.
Berliinin kaaduttua-
-natsi-Saksa antautuu viikkoa myöhemmin-
-8.5.1945.
Liittoutuneet julistautuvat voittajiksi Euroopassa.
Kun japanilaiset antautuvat neljä kuukautta myöhemmin, sota päättyy.
Natsien aseista ja megarakennelmista huolimatta-
-Hitlerin kolmas valtakunta kokee tappion.
Yli 60 miljoonaa ihmistä on kuollut historian verisimmässä konfliktissa.
Suomennos: Taneli Junttila